म्याराथन खेलाडी ढाकातिर
बंगबन्धु शेख मुजिब ढाका म्याराथनमा भाग लिन दुई खेलाडी मंगलबार बंगलादेशको ढाका गएका छन् ।
काठमाडौँ — बंगबन्धु शेख मुजिब ढाका म्याराथनमा भाग लिन दुई खेलाडी मंगलबार बंगलादेशको ढाका गएका छन् ।जनवरी १० तारिखमा हुने प्रतियोगिताको पुरुषमा किरणसिंह बोगटी र महिलामा पुष्पा भण्डारीले भाग लिनेछन् । दुवै नेपालमा सम्पन्न १३औं दक्षिण एसियाली खेलकुद (साग) का पदक विजेता हुन् । सागको म्याराथनमा किरणले स्वर्ण र पुष्पाले रजत जितेका थिए ।प्रशिक्षकमा धनीराम चौधरी छन् । टोलीलाई नेपाल एथलेटिक्स संघका अध्यक्ष राजीवविक्रम शाहले बिदाइ गरे ।